Bird var en karismatisk politiker med en patriarkalsk lederstil. Han ble kjent som landsfader med tilnavnet «Papa Bird». Han ble i 1994 erklært som nasjonalhelt og ble adlet i 1998. Skandaler knyttet til narkotikatrafikk, våpensmugling og hvitvasking av penger skadet landets og Bird-familiens rykte. Vere Bird overlot derfor makten til sin nest eldste sønn, Lester Bird, heller enn Vere Bird jr.